**КРИТЕРИЙ ЗА ВЪЗЛАГАНЕ**

 **„ИКОНОМИЧЕСКИ НАЙ-ИЗГОДНА ОФЕРТА“, ВЪЗ ОСНОВА НА КРИТЕРИЙ „ОПТИМАЛНО СЪОТНОШЕНИЕ КАЧЕСТВО / ЦЕНА”**

***Преди да пристъпи към оценяване на показателите от техническите оферти на участниците, комисията проверява дали същите са подготвени и представени в съответствие с изискванията на документацията за обществената поръчка и техническите спецификации. Комисията предлага за отстраняване от процедурата участник, който е представил техническо предложение, която не отговаря на предварително обявените условия на възложителя.***

Възложителят прилага методиката по отношение на всички, допуснати до оценка оферти, без да я променя.

Офертите се класират по низходящ ред на получената комплексна оценка, изчислена на база на определените показатели, като на първо място се класира офертата с най-висока комплексна оценка.

Комплексната оценка (КО) на всеки участник се получава като сума от оценките на офертата по следните три показателя:

* Показател „Работна програма за изпълнение на строителството“ (РП) с максимален брой точки 40;
* Показател „Срок за изпълнение на поръчката“ (СИ) с максимален брой точки 100 и относителна тежест в комплексната оценка точки 10 - 10 % (0,10);
* Показател „Ценово предложение” (ЦП) с максимален брой точки 100 и относителна тежест в комплексната оценка точки 50 – 50 % (0,50);

Комплексната оценка на офертите се формира по следната формула:

**КО = РП х 40 % + СИ х 10% + ЦП х 50%**

 **Максималната стойност на комплексната оценка (КО) е 100 точки.**

**ОПРЕДЕЛЯНЕ НА ОЦЕНКИТЕ ПО ВСЕКИ ПОКАЗАТЕЛ**

**I. Показателят „Работна програма за изпълнение на строителството” (РП) се оценява по следния начин:**

Максимален брой точки по показателя – 40 точки.

**Базови изисквания на Възложителя при оценка на офертата по показател „Работна програма за изпълнение на строителството”**

Работната програма следва да отговаря на изисквания на Възложителя посочени в документацията, техническите спецификации, инвестиционния проект и да съдържа всяко едно от следните обстоятелства:

**1.** Предложения за реализирането на всички работи и дейности за изпълнение предмета на обществената поръчка, като е видна конкретната технологична последователност на изпълняваните дейности. При реализацията на поръчката и използваните в тази връзка технология и организация на работа са спазени всички изисквания на Възложителя посочени в документацията, техническите спецификации, инвестиционния проект и нормативните разпоредби.

**2.** Всички работи и дейности, предмет на обществената поръчка, следва да са обезпечени с ресурси (работна сила, машини, оборудване и материали), като разпределението им е съобразено с технологичното време за изпълнение на съответната работа и дейност. Посочените в Работната програма ресурси следва да покриват декларираната осигуреност на ресурси от страна на участника.

Техническо предложение, чиято Работна програма за изпълнение на строителството не съдържа изброените по-горе елементи, и/или не отговаря на изисквания на Възложителя посочени в документацията за участие, техническите условия и спецификации, работния инвестиционен проект и нормативните разпоредби не се допуска до последващо оценяване.

**Работна програма, която отговаря на базовите изисквания на Възложителя, получава 10 (десет) точки. Работната програма получава допълнителни точки при наличие на следните обстоятелства – ключови моменти, влияещи върху качеството на изпълнение на поръчката:**

* + 1. Работната програма съдържа организационна структура на екипа отговорен за изпълнението на поръчката и разпределение на отговорностите между членовете на екипа. Предложена e система за организация и координация на лицата от екипа, ангажирани с изпълнението на конкретната обществена поръчка, която обосновава и гарантира изпълнението на предмета на поръчката, обвързано с предложените от участника срок и качество на изпълнение, и в съответствие с изискванията на възложителя и нормативната уредба. **При наличие на посоченото обстоятелство, работната програма получава допълнително 10 точки.**
		2. Предложен е модел на взаимоотношения между: членовете на екипа на изпълнителя, представителите на възложителя и различните участници в процеса на изпълнение на предмета на поръчката, който да обосновава и гарантира управление на изпълнението на поръчката, обвързано с предложените от участника срок и качество на изпълнение, и в съответствие с изискванията на възложителя и нормативната уредба. **При наличие на посоченото обстоятелство, работната програма получава допълнително 10 точки.**
		3. Представен е план на доставките на материали и оборудване, необходими при строителството, който обосновава качественото и в срок изпълнение на обществената поръчка, обвързано с предложените от участника срок и качество на изпълнение, и в съответствие с изискванията на възложителя и нормативната уредба. **При наличие на посоченото обстоятелство, работната програма получава допълнително 10 точки.**

**Важно:** За да присъди комисията допълнителни точки по всеки един от ключовите моменти, съгласно горепосочените указания, участникът следва да е предложил и ефикасни контролни дейности, които по смисъла на настоящата методика са дейности, водещи до повишаване на качеството на изпълнение на поръчката и/или надграждане на предвидените технически спецификации и постигане на целесъобразни резултати. Следва да са обхванати всички дейности, необходими за изпълнение предмета на поръчката, отчитайки спецификата и местоположението му, както и необходимостта от подготвителни дейности. От предложението трябва да става ясно, че участникът е разбрал и идентифицирал ключовите моменти, свързани с постигането на целите на този договор и очакваните от проекта резултати.

**II. Показателят „Срок за изпълнение на поръчката” (СИ)** представлява оценка на предложения от участника срок за изпълнение на поръчката и се формира по следната формула:

**СИ= СИ*мин.* / СИ*участник* х100**

където:

СИ *мин* – предложен най-кратък за изпълнение на поръчката;

СИ *участник* – предложен срок от съответния участник.

**Участникът предложил най – кратък срок за изпълнение на поръчката получава максимален брой точки по показателя – 100 точки.**

Относителната тежест на показателя в комплексната оценка е 10 %.

**III. Показателят „Ценово предложение” (ЦП)** представлява оценка на предложената цена на участника и се формира по следната формула:

**ЦП= ЦП*мин.* / Ц*участник* х 100**

където:

ЦП *мин* – предложена най-ниска цена за изпълнение на поръчката;

Ц *участник* – предложена цена от съответния участник.

**Участникът предложил най – ниска цена за изпълнение на поръчката получава максимален брой точки по показателя – 100 точки.**

Относителната тежест на показателя в комплексната оценка е 50%.

**На първо място се класира участникът получил най-висока комплексна оценка съгласно гореописаната методика за оценка на офертите.**

***Забележка:*** *При извършване на изчисленията при получаване на оценките по съответните показатели ще се използва закръгляване до втория знак след десетичната запетая.*

От участие в процедурата се отстранява участник, предложил цена за изпълнение на поръчката по-висока от определената от Възложителя в Раздел IV от настоящата документация финансова рамка.

***ВАЖНО!!! При подготовката на ценовата оферта всеки участник следва да направи проверка за аритметични грешки в приложените количествено стойностни сметки, тъй като за сключване на договор ще се приема предложената цена в образеца на ценовото предложение. Всички суми следва да бъдат закръглени до втория знак след десетичната запетая.***